Mayang Mengurai (drama)

Mayang Mengurai merupakan salah sebuah drama yang disiarkan pada 2010 di slot Lagenda di TV3.

Plot
Kisahnya bermula dengan seorang pengamal ilmu hitam, Kornilam yang dahagakan kuasa dan ilmu sakti. Kornilam terlalu taksub dengan keabadian hidup dan awet muda, maka dia perlu mendapatkan tiga bayi perempuan sebagai penyambung kuasa saktinya. Kornilam menyasarkan tiga pasangan suami isteri dan dengan tipu muslihatnya, mereka terpaksa mengalah dan menyerahkan bayi kepadanya.

Ketiga-tiga bayi itu membesar menjadi gadis yang jelita dan diturunkan kuasa masing-masing. Mayang Indera mempunyai
sepasang mata yang cantik dan mampu memukau sesiapa yang memandangnya. Mayang Merdu pula mempunyai suara yang merdu dan boleh memukau sesiapa yang mendengar nyanyiannya. Yang paling bongsu dan istimewa ialah Mayang Mengurai yang mana keistimewaannya adalah pada rambutnya yang panjang mengurai dan menjadi nadi nyawa Kornilam.
Disebabkan keistimewaan Mayang Mengurai ini, Kornilam mengurung Mayang Mengurai di atas menara tinggi dan tidak membenarkannya keluar. Kornilam akan menyuruh Mayang Mengurai menghulurkan rambutnya turun dari menara sebagai jalan dia memanjat menara itu. Mayang Indera dan Mayang Merdu pula dipergunakan oleh Kornilam untuk mencari punca kewangan.

Pelakon
 Amar Baharin sebagai Khalif 
 Tania Hudson sebagai Mayang Mengurai
 Kamal Adli sebagai Shahrul
 Anne Ngasri sebagai Mayang Indera
 Zarina Zainoordin sebagai Mayang Merdu
 Sabrina Ali sebagai Kornilam
 Sasha Saidin sebagai Rufinah
 Lana Nordin sebagai Kartina 
 Ako Mustapha sebagai Kassim 
 Badrul Muhayat sebagai Saifudin 
 Zul Ariffin sebagai Dr. Roslee
 Latiff Borgiba sebagai Tok Bomoh
 Rosnah Mat Aris sebagai Ibu Kassim 
 Shaharuddin Thamby sebagai Jamal
 Ahmad Tarmimi Siregar sebagai Farhan
 Liza Abdullah sebagai Mariani 
 Abby Nazri sebagai Sarimah
 Roy Azman sebagai Wahab
 Nadia Mustafar sebagai Suriati
 Zazly Baginda sebagai Rusdi